Teadusfotograafia

pisi|Parasitoidi Paracodrus apterogynus nukud naksuri vastse tühjaks söödud kestas. Parasiteeritud traatuss leiti 27. augustil 2021 välitööde käigus Lõuna-Eestist. Foto autor Enno Merivee pälvis selle fotoga esikoha mikroskoobipiltide kategoorias Teadusfoto 2023 võistlusel.
Teadusfotograafia on fotograafia alaliik, millel on kaks suundumust: teadusuuringute teostamisel vajalik pildistamine (on valdkondi, kus fotograafiline kujutis on uurimismetoodika osa) ning teaduse tegemise populariseerimisele ja jäädvustamisele pühendunud pildistamine. 

Seda ala viljelevaid fotograafe kutsutakse teadusfotograafideks. Nende loomingut nimetatakse teadusfotodeks.

Maailma suurimate teadusfotovõistluste sekka kuuluvad näiteks Nikon Small World ja Wiki Science Competition.

Teadusfotograafe
Eestis on teadusfotograafiat viljelenud teiste seas Maxim Bilovitskiy, Ivar Jüssi, Jaak Kikas, Janek Lass, Martin Mark, Maido Merisalu, Timo Palo, Heiti Paves, Tavo Romann, Siim Sepp, Urmas Tartes ja Rando Tuvikene.

Seoses Eesti teadusfoto konkursiga on välja antud aasta teadusfotograafi auhinda. Seni on selle pälvinud Ivar Jüssi (2006), Heiti Paves (2007 ja 2013), Timo Palo (2011), Toomas Jagomäe (2012), Tavo Romann (2015 ja 2019), Kertu Liis Krigul (2017), Peeter Paaver (2021), Enno Merivee (2023) ning Janek Lass (2025).

Vaata ka
"Eesti teadusfoto konkurss"
loodusfotograafia

Viited

Kirjandus
 Kelley Wilder. Photography and Science (Exposures). Reaktion Books: 2009. ISBN 978-1861893994

Välislingid
 Madli Leikop. "Teadusfoto ületab inimsilmale seatud piire" Õpetajate Leht, 17. veebruar 2017
 Ivo Kruusamägi. "Mis teeb foto teaduslikuks?" Horisont, 15. oktoober 2025

Kategooria:Fotograafia
Kategooria:Teadus